**Rámcová dohoda o poskytovaní služieb**

 **č. ........................**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej ako „**Zmluva**“)

**uzatvorená medzi:**

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00002801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**BIC:** SPSRSKBA

**Štatutárny orgán:** JUDr. Svetlana Gavorová, generálna riaditeľka

**Právna forma:** príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedný:** Veronika Jarová

**Kontakt:** tel.:02/58 248 317

e-mail: veronika.jarova@siea.gov.sk, office@siea.gov.sk

(ďalej ako „**Objednávateľ**“)

**a**

**Obchodné meno: .............................................**

**Sídlo:** ...............................................

**IČO:** ...............................................

**DIČ:** ...............................................

**IČ DPH:** ...............................................

**Bankové spojenie:** ...............................................

**Číslo účtu:** ...............................................

**Štatutárny orgán:** ...............................................

**Spoločnosť zapísaná v:** ...............................................

**Vložka číslo: .............................................**

**Vecné zodpovedný:** ...............................................

**Kontakt: tel., e-mail, fax:** ...............................................

(ďalej ako „**Dodávateľ“**)

(spolu ďalej ako „**Zmluvné strany**“, jednotlivo „**Zmluvná strana**“)

**Preambula**

Podkladom pre uzatvorenie Zmluvy sú podmienky uvedené vo výzve na predkladanie ponúk a súťažných podkladoch verejného obstarávania, ktoré vyhlásil Objednávateľ vo Vestníku verejného obstarávania č. ... dňa ... pod zn. ... a v ponuke Dodávateľa.

**Článok I.**

**Úvodné ustanovenia**

1. Zmluvné strany uzatvárajú túto Zmluvu v súlade s výsledkom verejného obstarávania na predmet zákazky „*Obstaranie leteniek a s nimi súvisiacich služieb pre potreby SIEA*“ (ďalej ako „**Verejné obstarávanie**“) podľa Zákona o verejnom obstarávaní zverejneného Objednávateľom v postavení verejného obstarávateľa vo Vestníku verejného obstarávania č. .../2018 zo dňa ....2018 pod číslom ....... – WYS. Výsledkom Verejného obstarávania je výber jedného alebo viacerých úspešných Dodávateľov, ktorý/í sa zúčastnil/i Verejného obstarávania, s ktorým/i je uzatvorená táto Zmluva. Dodávateľ bol vybraný (ako jeden) z úspešných Dodávateľov.
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy;
4. predmet tejto Zmluvy je mu jasný a na základe svojich schopností, technického vybavenia a personálu, ktorý má k dispozícii, je schopný ho vykonať riadne, v celosti, v požadovanej kvalite, bez omeškania podľa podmienok určených Zmluvou.
5. Účelom Zmluvy je prostredníctvom Dodávateľa zabezpečiť jednosmerné alebo spiatočné letenky pre zamestnancov a osoby určené Objednávateľom pri ich zahraničných pracovných cestách. Objednávateľ môže požadovať jednosmerné alebo spiatočné letenky. Miestami odletu a v prípade spiatočnej letenky miestami príletu sú spravidla Bratislava, Košice, Viedeň alebo Budapešť.
6. Objednávateľ uzatvára Zmluvu s rovnakým obsahom (aký má táto Zmluva) s každým úspešným uchádzačom, ktorý sa zúčastnil Verejného obstarávania uvedeného v odseku 1.1 Zmluvy a  ktorý zároveň poskytol súčinnosť pri uzatváraní rámcovej dohody podľa Zákona o verejnom obstarávaní. Počas trvania Zmluvy bude dochádzať k opätovnému otváraniu súťaže prostredníctvom zadania konkrétnej požiadavky Objednávateľa na zabezpečenie leteniek adresovanej všetkým úspešným uchádzačom, ktorí sa zúčastnili Verejného obstarávania (bližšie špecifikovaného v odseku 1.1) a s ktorými Objednávateľ uzavrel identickú Zmluvu.
7. K opätovnému otváraniu súťaže prostredníctvom zadania konkrétnej požiadavky Objednávateľa dochádza postupom uvedeným v Článku IV.
8. Dodávateľ vyhlasuje, že ku dňu uzavretia Zmluvy sú mu známi subdodávatelia, zoznam ktorých tvorí Prílohu číslo 3 Zmluvy - Zoznam subdodávateľov, ktorá je jej neoddeliteľnou súčasťou (ďalej ako „**Príloha číslo 3**“), títo subdodávatelia sa budú podieľať na plnení predmetu Zmluvy.
9. Dodávateľ je povinný Objednávateľovi oznámiť akúkoľvek zmenu údajov o subdodávateľovi, predovšetkým zmenu jeho obchodného mena, sídla/miesta podnikania, IČO, údajov o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia.
10. Dodávateľ je oprávnený zmeniť subdodávateľa počas trvania Zmluvy (spolu ďalej ako „**Zmena subdodávateľa**“), pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 Zákona o verejnom obstarávaní, ak sa naň taká povinnosť vzťahuje. Dodávateľ je povinný Objednávateľovi najneskôr 5 pracovných dní pred Zmenou subdodávateľa písomne oznámiť túto skutočnosť, v oznámení uvedie podiel zákazky a predmety subdodávok, ktorý má Dodávateľ v úmysle zadať subdodávateľovi a  identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je oprávnený vykonať Zmenu subdodávateľa až po doručení písomného súhlasu Objednávateľa. Dodávateľ sa zaväzuje neprekročiť podiel zákazky, ktorý má v úmysle zadať subdodávateľovi, tak ako ho deklaroval vo svojej ponuke a pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluve o subdodávke boli primerané jeho kvalite a cene.
11. Zoznam subdodávateľov bude Dodatkom k Zmluve rozšírený, zmenou Prílohy číslo 3, podľa skutočného počtu subdodávateľov alebo bude v súlade so skutočným stavom uvedené, že ku dňu uzavretia Zmluvy Dodávateľ nezadáva žiadnu časť zákazky podľa Zmluvy žiadnemu subdodávateľovi.
12. V prípade ak Dodávateľ v procese Verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby (tretej osoby), zaväzuje sa pri plnení predmetu Zmluvy v súlade s § 34 odsek 3 Zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
13. Ak sa na Dodávateľa vzťahuje povinnosť byť zapísaný v registri partnerov verejného sektora, Dodávateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. povinný byť zapísaný v registri partnerov verejného sektora aspoň po dobu trvania Zmluvy.
14. Dodávateľ sa zaväzuje pri plnení Zmluvy používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

**Článok II.**

**Predmet Zmluvy**

* 1. Zmluva upravuje podmienky, za ktorých Dodávateľ v súlade s jej účelom uvedeným v odseku 1.3 zabezpečuje nákup leteniek pre Objednávateľa a rovnako  poskytuje asistenčné a informačné služby bližšie špecifikované v Zmluve.
	2. Dodávateľ sa v súlade s odsekom 2.1 a za podmienok uvedených v Zmluve zaväzuje:
1. vybrať v súlade s požiadavkou Objednávateľa optimálne a ekonomicky najvýhodnejšie letecké spojenie v požadovanej triede, rozsahu, miest príletu a odletu, dátumami odletu a príletu;
2. predložiť ponuku na vybrané letecké spojenie uvedené v požiadavke Objednávateľa podľa písmena a) Objednávateľovi;
3. zabezpečiť na základe a v súlade s  objednávkou Objednávateľa dostupnú/dostupné letenku/letenky na vybrané letecké spojenie uvedené v  požiadavke Objednávateľa podľa písmena a) tohto odseku a doručiť ju/ich elektronickou poštou Objednávateľovi spôsobom uvedeným v Zmluve;
4. poskytovať Objednávateľovi nepretržite asistenčné služby uvedené v odseku 2.3;
5. poskytovať Objednávateľovi informačné služby uvedené v odseku 2.4.
	1. Dodávateľ sa zaväzuje poskytovať Objednávateľovi asistenčné služby v  rozsahu:
6. non-stop (24 hodinovú a celoročnú) kontaktnú telefonickú linku v slovenskom jazyku;
7. predcestovná, technická a administratívna asistencia, a to najmä zmena rezervácie letenky cestujúceho, zaobstaranie náhradnej letenky, ak osoba, na ktorú je vystavená letenka, nemohla nastúpiť na pôvodne objednaný let z dôvodov na strane Objednávateľa, Dodávateľa, alebo leteckého prepravcu, alebo z dôvodu vyššej moci, zabezpečenie stornovania letenky;
8. pomoc a súčinnosť pri riešení reklamácií súvisiacich s predmetom Zmluvy.
	1. Dodávateľ sa zaväzuje poskytnúť Objednávateľovi informačné služby o:
9. presnom časovom a geografickom pláne cesty, a to v predovšetkým o dátume, čase a mieste požadovaného odletu a príletu s uvedením prípadných prestupov a dĺžky letu;
10. dodatočných údajoch a dokumentoch požadovaných zo strany leteckej spoločnosti súvisiacich s požiadavkou Objednávateľa;
11. štruktúre ceny letenky vrátane letiskových poplatkov a ostatných povinných poplatkov;
12. možnostiach zmeny alebo úpravy letenky;
13. leteckej spoločnosti;
14. o povolenej váhe a rozmeroch podpalubnej a príručnej batožiny, ktorú môže zamestnanec Objednávateľa prenášať pri tomto lete.

Tieto informácie Dodávateľa sa považujú za záväzné.

* 1. Objednávateľ sa zaväzuje zaplatiť Dodávateľovi za jeho vyššie uvedené plnenia odmenu podľa Zmluvy.

**Článok III.**

**Práva a povinnosti Zmluvných strán a plnenie Zmluvy**

* 1. Dodávateľ je na základe požiadavky Objednávateľa oprávnený predložiť mu ponuku dostupných leteniek, postupom uvedeným v Článku IV. Ak Objednávateľ takto predloženú ponuku akceptuje, Dodávateľ sa zaväzuje pre Objednávateľa zabezpečiť a doručiť ponúknuté letenky.
	2. V čase od odoslania požiadavky na leteckú prepravu do výberu úspešnej ponuky je Objednávateľ povinný zachovať dôvernosť a mlčanlivosť o obsahu predložených ponúk všetkých Dodávateľov.
	3. Komunikácia medzi Zmluvnými stranami prebieha výlučne v slovenskom alebo českom jazyku. Zmluvné strany pri plnení Zmluvy komunikujú prostredníctvom on-line elektronického systému alebo elektronickej pošty alebo prostredníctvom na to určených osobitných telefonických kontaktov. Emailová adresa Dodávateľa je: ......................., a telefonický kontakt Dodávateľa je ............... . Objednávateľ elektronickou poštou oznámi Dodávateľovi meno a priezvisko, emailovú adresu a telefonický kontakt osoby poverenej na podanie objednávky a osoby poverenej na prevzatie letenky do 3 pracovných dní odo dňa uzatvorenia Zmluvy. Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne, najneskôr do 24 hodín od vtedy, čo nastala zmena.
	4. Dodávateľ berie na vedomie, že na účely zadávania požiadaviek a prijímania ponúk Objednávateľ používa výhradne e-mailovú komunikáciu.
	5. Dodávateľ je povinný potvrdiť prijatie objednávky oznámením tejto skutočnosti na e-mailovú adresu Objednávateľa do 2 hodín od jej odoslania Objednávateľom, alebo v tejto lehote oznámiť Objednávateľovi, že objednávka je neúplná. Ak Dodávateľ nepotvrdí prijatie objednávky do 2 hodín od jej odoslania Objednávateľom alebo v tejto lehote neoznámi Objednávateľovi, že objednávka je neúplná, Objednávateľ uskutoční nové opätovné otvorenie súťaže v zmysle postupu podľa Článku IV. Zmluvy.
	6. Dodávateľ je oprávnený v prípade storna letenky požadovať od Objednávateľa úhradu storno poplatku maximálne však vo výške oprávnene vynaložených nákladov Dodávateľa, ktoré mu skutočne v tejto súvislosti vznikli. Výšku oprávnene vynaložených nákladov je Dodávateľ povinný preukázať hodnoverným spôsobom (napr. bankovým výpisom, potvrdením o úhrade, a podobne).
	7. Dodávateľ je oprávnený v prípade zmeny rezervácie letenky požadovať od Objednávateľa úhradu oprávnene vynaložených nákladov, ktoré Dodávateľovi skutočne v tejto súvislosti vznikli. Výšku oprávnene vynaložených nákladov je Dodávateľ povinný preukázať hodnoverným spôsobom (napr. bankovým výpisom, potvrdením o úhrade a podobne).
	8. Dodávateľ je na účely upravené v odsekoch 3.5., 3.6. a 3.7. povinný monitorovať 24 hodín denne emailovú adresu, na ktorú mu Objednávateľ doručuje požiadavku na predkladanie ponúk a oznamuje bezplatné stornovanie, prípadne inú zmenu v súvislosti s rezerváciou letenky/leteniek.
	9. Zmluvné strany sa dohodli, že Dodávateľ nie je oprávnený postúpiť práva a povinnosti vyplývajúce zo Zmluvy  na tretiu osobu bez predchádzajúceho písomného súhlasu Objednávateľa.

**Článok IV.**

**Výber Dodávateľa pri plánovanej pracovnej ceste**

1. Opätovné otváranie súťaže sa bude uskutočňovať počas doby trvania Zmluvy podľa potrieb Objednávateľa prostredníctvom zadania konkrétnej požiadavky na zabezpečenie leteniek. Objednávateľ je povinný osloviť všetkých Dodávateľov, s ktorými uzavrel Zmluvu. Opätovné otvorenie súťaže Objednávateľom bude prebiehať počas pracovných dní v čase od 8:00 do 16:00 hod. formou elektronickej požiadavky na predkladanie ponúk (ďalej ako „**Požiadavka**“), ktorá bude obsahovať minimálne náležitosti podľa odseku 5.2 , ako aj ďalšie informácie a požiadavky súvisiace a potrebné na vypracovanie ponuky a plnenie predmetu v zmysle Zmluvy.
2. V rámci jednej Požiadavky môže Objednávateľ požadovať predloženie ponuky na zabezpečenie leteniek do viacerých destinácii, pričom Objednávateľ vyhodnotí predložené ponuky na zabezpečenie leteniek do každej destinácie osobitne. Dodávateľ je oprávnený predložiť ponuku na zabezpečenie leteniek aj len do niektorých z Objednávateľom požadovaných destinácii uvedených v požiadavke Objednávateľa.
3. Objednávateľ je povinný zadať svoje konkrétne požiadavky na zabezpečenie predmetu plnenia prostredníctvom Požiadavky, náležitostí ktorej sú uvedené v odseku 5.2. V Požiadavke Objednávateľ uvedie všetky potrebné a dôležité informácie týkajúce sa podmienok a priebehu predkladania ponúk.
4. Lehota na predloženie ponuky Dodávateľom trvá 2 hodiny od odoslania požiadavky Objednávateľom podľa Zmluvy.
5. Požiadavku bude Objednávateľ zasielať e-mailom. Dodávateľ , ktorý sa rozhodne predložiť ponuku, je povinný ju predložiť v určenej lehote, spôsobom a za podmienok uvedených v Zmluve. V tejto ponuke je Dodávateľ oprávnený uviesť jednotkovú cenu leteniek v rovnakej alebo nižšej cene ako je uvedená v Prílohe č. 1 – Maximálne jednotkové ceny Dodávateľa (ďalej ako „**Príloha číslo 1 Zmluvy**“). Ak Dodávateľ predloží v ponuke jednotkové ceny vyššie ako sú uvedené v Prílohe č. 1 Zmluvy, takáto jeho ponuka bude vylúčená z vyhodnotenia.
6. Dodávateľ je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie objednávky, pričom do celkovej ceny zahrnie všetky náklady spojené s plnením predmetu objednávky, t. j. cena letenky a všetky poplatky (letiskové poplatky, palivové poplatky, vystavenie a doručenie letenky, rezerváciu letenky, sprostredkovateľské poplatky, poplatky za batožinu, poplatok za check in, prípadne iné poplatky, ktoré sa viažu na príslušnú leteckú prepravu). Dodávateľ je vo svojej ponuke povinný uviesť čas odletu z požadovanej destinácie, počet a miesta prestupov, čas medzi jednotlivými prestupmi a čas príletu do cieľovej destinácie a rovnaké údaje v prípade Požiadavky Objednávateľa aj pri spiatočnom lete. Čas prepravy z miesta odletu do cieľovej destinácie v rámci Európy nesmie presiahnuť 10 hodín a čas prepravy z miesta odletu do cieľovej destinácie mimo Európy nesmie presiahnuť 22 hodín.
7. Objednávateľ vyhodnotí prijaté ponuky na základe kritéria „najnižšia cena“.
8. Objednávateľ je povinný pri posudzovaní kritéria „cena letenky“ zobrať do úvahy celkovú cenu v EUR za požadovaný predmet plnenia (hodnota), t. j. cena letenky a všetkých poplatkov špecifikovaných v odseku 4.6, ktorú Dodávateľ predloží vo svojej ponuke predloženej podľa odseku 4.5. Objednávateľ určí za úspešnú ponuku, ponuku s najnižšou navrhovanou cenou a pri ostatných ponukách určí poradie podľa výšky predloženej ceny zostupne. Výsledok sa podľa matematických pravidiel zaokrúhľuje na 2 desatinné miesta. V prípade rovnosti najnižších cenových ponúk viacerých Dodávateľov, ak týmto spôsobom nebude možné určiť úspešnú ponuku, Objednávateľ vyzve Dodávateľov, ktorí predložili najnižšiu celkovú cenu, na predloženie nových ponúk. Lehota na opätovné predloženie ponuky trvá 1 hodinu od odoslania požiadavky na opätovné predloženie ponuky. V opätovne predloženej ponuke môžu Dodávatelia, ktorí predložili najnižšiu cenu, len znížiť cenu; iné zmeny ponuky nie sú prípustné. Ak Dodávateľ nepredloží v rámci opätovného predloženia ponuky ponuku s nižšou cenou, platí jeho pôvodná ponuka predložená na základe pôvodnej požiadavky. Ak ani takýmto postupom v rámci opätovného predloženia ponuky podľa tohto odseku sa neurčí ponuka s najnižšou cenou, Objednávateľ opätovne otvorí súťaž zadaním novej požiadavky podľa Článku IV. alebo Článku V.
9. Po vyhodnotení predložených ponúk je Objednávateľ povinný informovať (e-mailom) Dodávateľov o dosiahnutom poradí. Ak Objednávateľ požiada o vystavenie rezervácie s garanciou ponuky Dodávateľa, ktorý predložil ponuku s najnižšou celkovou cenou – najvýhodnejšiu ponuku, Dodávateľ je povinný rezervovať letenku a dodržať svoju ponuku.
10. V  súlade s najvýhodnejšou ponukou a na základe vykonanej rezervácie Objednávateľ prostredníctvom osoby poverenej na podanie objednávky má právo vyhotoviť v slovenskom jazyku objednávku, náležitostí ktorej sú uvedené v odseku 5.3 a doručiť ju Dodávateľovi, ktorý predložil ponuku s najnižšou cenou – najvýhodnejšiu ponuku prostredníctvom faxu alebo elektronickou poštou.
11. Ak Objednávateľ nevyhotoví na základe predložených ponúk objednávku, požiada Dodávateľa elektronickou poštou o zrušenie rezervácie a následne môže doručiť Dodávateľom novú požiadavku na zabezpečenie leteckej prepravy podľa tohto odseku.
12. Dodávateľ s najvýhodnejšou ponukou potvrdí prijatie objednávky oznámením tejto skutočnosti na e-mailovú adresu Objednávateľa do 2 hodín od jej odoslania Objednávateľom alebo v tejto lehote oznámi Objednávateľovi, že objednávka je neúplná. Ak Dodávateľ s najvýhodnejšou ponukou nepotvrdí prijatie objednávky do 2 hodín od jej odoslania Objednávateľom alebo v tejto lehote neoznámi Objednávateľovi, že objednávka je neúplná, Objednávateľ uskutoční nové opätovné otvorenie súťaže.
13. Ak Dodávateľ nedoručí Objednávateľovi vhodnú ponuku v stanovenom čase z dôvodu, že letecká preprava podľa požadovaných parametrov nie je dostupná, Dodávateľ zašle Objednávateľovi v čase stanovenom na predkladanie ponúk odpoveď s označením „preprava podľa požadovaných kritérií nie je dostupná“ a predloží alternatívnu ponuku, ktorá nie je v súlade s požiadavkou Objednávateľa, pričom Objednávateľ nie je takouto ponukou viazaný.
14. Ak letecká preprava podľa kritérií a požiadaviek uvedených v Požiadavke Objednávateľa nie je dostupná u žiadneho Dodávateľ alebo ak žiaden Dodávateľ nepredložil ponuku, je Objednávateľ oprávnený opakovane zadať požiadavku s upravenými parametrami.
15. Ak ani po opakovanom zadaní požiadavky s upravenými parametrami nebude predložený návrh leteckej prepravy, Objednávateľ je oprávnený požiadať všetkých Dodávateľov o asistenčné služby a pomoc pri riešení vzniknutých mimoriadnych situácií v súvislosti s požadovanou prepravou.

**Článok V.**

**Požiadavka a objednávka**

* 1. Požiadavku vystavuje Objednávateľ v slovenskom jazyku a zasiela prostredníctvom elektronickej pošty na e-mailové adresy jednotlivých Dodávateľov.
	2. Minimálne náležitosti Požiadavky sú:
1. názov a sídlo Objednávateľa;
2. kontaktné údaje Objednávateľa (číslo telefónu, faxu, e-mailová adresa);
3. počet leteniek;
4. názov destinácie;
5. najskorší možný čas a dátum odletu a najneskorší odlet;
6. lehota na predkladanie ponuky;
7. dátum a čas vystavenia Požiadavky;
8. iné požiadavky (napr. označenie letovej triedy (ekonomická trieda, biznis trieda), požiadavka batožiny do podpalubia), informácia o tom, či ide o jednosmernú letenku alebo spiatočnú letenku);
9. počet prestupov;
10. najneskorší možný čas a dátum príletu (pri spiatočnej letenke vrátane uvedenia najskoršieho možného odletu pri spiatočnej ceste);
11. požiadavka na uvedenie dĺžky letu;
12. číslo zákazky,
13. označenie cestujúceho.
	1. Minimálne náležitosti objednávky na zabezpečenie prepravy sú:
14. názov, sídlo, číslo telefónu, číslo faxu, e-mail, číslo účtu, IBAN, bankové spojenie Objednávateľa;
15. názov, sídlo a IČO Dodávateľa;
16. číslo objednávky;
17. meno a priezvisko osoby poverenej na podanie objednávky (kontaktná osoba);
18. počet leteniek;
19. meno a priezvisko cestujúcej osoby, ak sú potrebné aj osobné údaje cestujúcej osoby;
20. označenie miesta odletu a miesta príletu;
21. označenie letovej triedy (ekonomická trieda, biznis trieda a pod.) /ak to bolo zadané v požiadavke;
22. označenie druhu letenky, t. j. informácia o tom, či ide o jednosmernú letenku alebo spiatočnú letenku;
23. dátum a čas odletu a dátum a čas  príletu, ak ide o spiatočnú letenku;
24. cena letenky;
25. informácie o lete a leteckej spoločnosti;
26. najneskorší čas doručenia letenky;
27. dátum a čas vystavenia objednávky, prípadne číslo zákazky;
28. ďalšie informácie a požiadavky súvisiace a potrebné na plnenie predmetu Zmluvy.
	1. Dodávateľ sa zaväzuje doručiť letenku v elektronickej forme Objednávateľovi v čase uvedenom v objednávke.
	2. Prevzatie letenky a súlad prevzatej letenky s objednávkou potvrdí osoba poverená na prevzatie letenky uvedená v objednávke.
	3. Dodávateľ je povinný doručiť letenku spolu so všetkými dokladmi, prípadne dokumentmi, ktoré sa k letenke vydávajú.

**Článok VI.**

**Cena plnenia, platobné podmienky**

* 1. Cena za leteckú prepravu je cena uvedená v ponuke Dodávateľa, ak je ponuka Dodávateľa vybraná spomedzi ostatných Dodávateľov podľa Článku IV. ako ponuka s najnižšou cenou. Táto cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
	2. Cena za leteckú prepravu podľa odseku 6.1 je celkovou a konečnou cenou za leteckú prepravu špecifikovanú v objednávke a zahŕňa všetky poplatky a finančné plnenia súvisiace s leteckou prepravou a plnením predmetu Zmluvy, a to najmä cenu letenky, náklady na letiskové poplatky, náklady na palivové poplatky, náklady na vystavenie a doručenie letenky, náklady na rezerváciu letenky, sprostredkovateľské poplatky, poplatky za batožinu, poplatok za check in, prípadne iné poplatky, ktoré sa viažu na príslušnú leteckú prepravu, nesmie byť zo strany Dodávateľa prekročená. Cena za asistenčné služby uvedené v odseku 2.3 a cena za informačné služby uvedené v odseku 2.4 sú súčasťou ceny za leteckú prepravu uvedenú v odseku 6.1 a Dodávateľ nie je oprávnený účtovať (požadovať) žiadnu ďalšiu odplatu za tieto služby.
	3. Celková cena za plnenia podľa Zmluvy nesmie dosiahnuť a presiahnuť finančný limit plnenia, ktorý je (bude) výsledkom verejného obstarávania vo výške *vyplní verejný obstarávateľ* EUR bez DPH (slovom: *vyplní verejný obstarávate*ľ EUR bez DPH). Celková cena za predmet plnenia je súčet cien za objednané a dodané plnenia na základe všetkých Zmlúv uzavretých s Dodávateľmi na základe Verejnej súťaže uvedenej v odseku 1.1 po dobu ich účinnosti. Objednávateľ nie je povinný vyčerpať finančný limit plnenia uvedený v tomto odseku.
	4. Dodávateľ vystaví faktúru za doručenú letenku Objednávateľovi najskôr nasledujúci pracovný deň po dodaní letenky a doručí ju Objednávateľovi najskôr nasledujúci pracovný deň po jej vystavení. Dodávateľ k faktúre pripojí špecifikáciu účtovanej ceny a jednu kópiu objednávky, pričom faktúra musí obsahovať všetky náležitosti podľa všeobecne záväzných právnych predpisov a Zmluvy.
	5. V prípade, ak faktúra nebude obsahovať náležitosti stanovené platnými právnymi predpismi alebo v nej nebudú uvedené správne údaje podľa Zmluvy, je Objednávateľ oprávnený faktúru vrátiť Dodávateľovi v lehote desiatich pracovných dní od dňa jej doručenia Objednávateľovi. V tomto prípade sa preruší plynutie lehoty splatnosti a nová lehota splatnosti faktúry začne plynúť dňom doručenia opravenej faktúry.
	6. Lehota splatnosti faktúry je 30 dní odo dňa jej doručenia Objednávateľovi.
	7. Platby za poskytnuté plnenia budú realizované Objednávateľom bezhotovostným stykom, pričom Objednávateľ neposkytuje Dodávateľovi žiadne preddavky a zálohy.
	8. Cena poskytnutých služieb sa považuje za uhradenú dňom odpísania príslušnej čiastky z účtu Objednávateľa.
	9. V prípade, ak Dodávateľ ku dňu podpisu tejto Zmluvy nie je platiteľom DPH, avšak po jej podpise sa ním stane, nemá nárok na zvýšenie ceny a poskytnutie služieb o hodnotu DPH.

**Článok VII.**

**Reklamačné podmienky**

* 1. Ak Dodávateľ doručí Objednávateľovi chybnú letenku (napríklad na letenke budú uvedené nesprávne alebo neúplné informácie alebo údaje) alebo letenku, ktorá bude v rozpore s objednávkou, alebo ak letenka bude doručená Objednávateľovi oneskorene, Objednávateľ je oprávnený ju odmietnuť a Dodávateľ je povinný bezodkladne doručiť Objednávateľovi upravenú letenku v dodatočnej lehote tak, aby nebol ohrozený prílet alebo odlet podľa objednávky. Týmto nie je dotknuté právo Objednávateľa na náhradu škody alebo na zmluvnú pokutu podľa Zmluvy a platných právnych predpisov.

**Článok VIII.**

**Zodpovednosť za škodu a sankcie**

* 1. Zodpovednosť za škodu spôsobenú pri plnení Zmluvy sa riadi príslušnými ustanoveniami Obchodného zákonníka a ďalšími súvisiacim všeobecne záväznými právnymi predpismi.
	2. Zmluvné strany sú povinné predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
	3. Zmluvná strana, ktorá preukázateľne poruší svoju povinnosť uvedenú v  Zmluve, je povinná nahradiť škodu tým spôsobenú druhej Zmluvnej strane, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť podľa Obchodného zákonníka. Týmto nie je dotknutá povinnosť Zmluvnej strany zaplatiť zmluvnú pokutu s výnimkou, že porušenie povinnosti bolo spôsobené okolnosťami vylučujúcimi zodpovednosť podľa Obchodného zákonníka.
	4. Ak Dodávateľ, ktorého ponuka bola najvýhodnejšia, a ktorému bola zaslaná objednávka nedoručí letenku osobe poverenej na prevzatie letenky ani v čase potrebnom na letiskové odbavenie a spôsobí tým zmeškanie odletu cestujúceho, Objednávateľ má právo na plnú náhradu ceny letenky a náhradu škody, ktorá tým bola Objednávateľovi spôsobená. Právo na zmluvnú pokutu uvedené v odseku 8.5 týmto nie je dotknuté.
	5. Ak Dodávateľ poruší niektorú zo svojich povinností uvedených v odsekoch 2.3, 2.4, 3.2, 3.6, 3.7, 4.6, 4.9, 5.4, 5.6 a 7.1, Objednávateľ má nárok na zaplatenie zmluvnej pokuty vo výške 500 EUR za každé aj opakované porušenie rámcovej dohody. Týmto nie je dotknutá povinnosť Dodávateľa zaplatiť náhradu škody, ktorá vznikla Objednávateľovi v dôsledku porušenia povinnosti Dodávateľa, ani povinnosť Dodávateľa uvedená v odseku 8.4 a povinnosť zaplatiť zmluvnú pokutu uvedenú v odseku 8.6.
	6. V prípade nedodržania termínu a času doručenia letenky podľa objednávky Objednávateľa, je Dodávateľ povinný zaplatiť Objednávateľovi zmluvnú pokutu až do výšky 50 % z ceny oneskorene dodanej letenky za každú aj začatú hodinu oneskorenia maximálne však do výšky ceny oneskorene dodanej letenky. Týmto nie je dotknutá povinnosť Dodávateľa zaplatiť zmluvnú pokutu uvedenú v odseku 8.5.
	7. Ak je Objednávateľ v omeškaní so zaplatením faktúry, Dodávateľ je oprávnený účtovať Objednávateľovi úroky z omeškania platieb vo výške stanovenej podľa § 369 ods. 2 Obchodného zákonníka.
	8. Dodávateľ je povinný zaplatiť zmluvnú pokutu Objednávateľovi do 10 dní od doručenia odôvodnenej výzvy zo strany Objednávateľa na zaplatenie zmluvnej pokuty (uvedené neplatí pre zaplatenie zmluvnej pokuty v zmysle Článku XI.). Zmluvná pokuta sa považuje za uhradenú dňom pripísania peňažných prostriedkov na účet Objednávateľa.

**Článok IX.**

**Trvanie Zmluvy**

* 1. Zmluva sa uzatvára na dobu určitú, a to na 24 mesiacov od dňa nadobudnutia jej účinnosti alebo do vyčerpania finančného limitu uvedeného v odseku 6.3, v závislosti od toho, ktorá skutočnosť nastane skôr.
	2. V prípade, ak počas obdobia trvania Zmluvy, t. j. 24 mesiacov odo dňa nadobudnutia účinnosti Zmluvy, nedôjde k vyčerpaniu finančného limitu plnenia uvedeného v odseku 6.3, môže byť Zmluva zmenená v súlade s ustanovením § 18 Zákona o verejnom obstarávaní na základe dodatkov uzatvorených medzi Objednávateľom a všetkými Dodávateľmi tak, aby bol tento finančný limit plnenia dočerpaný, pričom však celkové trvanie Zmluvy nesmie súhrnne presiahnuť dobu trvania 48 mesiacov odo dňa nadobudnutia účinnosti Zmluvy.
	3. Zmluvné strany môžu odstúpiť od zmluvy z dôvodov upravených príslušnými právnymi predpismi a z dôvodov uvedených v Zmluve. Na odstúpenie od tejto zmluvy sa vyžaduje písomná forma. Odstúpenie nadobúda účinnosť dňom jeho doručenia druhej zo Zmluvných strán. Za účinné doručenie odstúpenia od zmluvy sa považuje aj odmietnutie prevzatia písomnosti druhou zo Zmluvných strán ako aj neúspešný pokus o doručenie odstúpenia od zmluvy, ak sa táto doručovala na adresu sídla Zmluvnej strany, ktorá je uvedená v záhlaví Zmluvy.
	4. Objednávateľ je oprávnený odstúpiť od zmluvy aj v prípade podstatného porušenia Zmluvy. Za podstatné porušenie Zmluvy sa považuje:
1. také porušenie Zmluvy Dodávateľom, ktoré ohrozilo alebo narušilo plnenie predmetu Zmluvy,
2. opakované menej závažné porušenie Zmluvy Dodávateľom, t. j. menej závažné porušenie, ktoré nastalo najmenej 2-krát počas trvania Zmluvy.
	1. Zánikom tejto Zmluvy z dôvodu odstúpenia od nej nie je dotknuté vzájomné plnenie, ktoré bolo riadne poskytnuté a bolo už prijaté.
	2. Objednávateľ môže aj bez uvedenia dôvodu vypovedať Zmluvu pred uplynutím lehoty uvedenej v odseku 9.1. tohto článku rámcovej dohody. Výpovedná lehota sú tri mesiace a začne plynúť prvým dňom kalendárneho mesiaca nasledujúceho po mesiaci, v ktorom bola doručená písomná výpoveď Dodávateľovi.
	3. Možnosť predĺženia v prípade nevyčerpania finančného limitu až do 48 mesiacov – spolu s predĺžením.

# Článok X.

**Osobitné ustanovenia**

* 1. Dodávateľ a jeho subdodávatelia sú povinní strpieť výkon kontroly/auditu súvisiaceho s poskytnutím plnení podľa Zmluvy kedykoľvek počas platnosti a účinnosti Zmluvy, a to oprávnenými osobami v zmysle Všeobecných zmluvných podmienok k  Zmluve o poskytnutí nenávratného finančného príspevku (ďalej len „NFP“) uzavretého medzi poskytovateľom NFP a  objednávateľom ako prijímateľom NFP a poskytnúť im všetku potrebnú súčinnosť.
	2. Zmluvné strany berú na vedomie a rešpektujú, že Zákazka financovaná z fondov EÚ, ohľadom ktorej sa uzatvára Zmluva jedným z kontraktačných postupov Trhoviska, bude predmetom kontroly verejného obstarávania realizovaného cez elektronické trhovisko zo strany príslušného oprávneného orgánu. Ak výsledok predmetnej kontroly nebude kladný, alebo oprávnené orgány odhalia akúkoľvek nezrovnalosť, je ktorákoľvek zo Zmluvných strán oprávnená od Zmluvy odstúpiť.

#

# Článok XI.

**Konflikt záujmov**

* 1. Dodávateľ podpisom tejto Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem Objednávateľa ako verejného obstarávateľa. V prípade, ak Objednávateľ zistí, a to aj dodatočne počas platnosti Zmluvy, že v procese Verejného obstarávania došlo ku konfliktu záujmov, Objednávateľ je oprávnený okamžite odstúpiť od zmluvy a má nárok na zaplatenie zmluvnej pokuty až do výšky celkového plnenia rámcovej dohody, t. j. finančného limitu vyčísleného v odseku 6.3. Zmluvnú pokutu je Dodávateľ povinný zaplatiť do 30 dní odo dňa doručenia výzvy na zaplatenie zmluvnej pokuty. Odstúpením od zmluvy nie je dotknutý nárok na zaplatenie zmluvnej pokuty. Zaplatením zmluvnej pokuty nezaniká Objednávateľovo právo na náhradu škody.

**Článok XII.**

**Záverečné ustanovenia**

* 1. Zmluva nadobúda platnosť dňom jej podpisu oboma Zmluvnými stranami. Zmluva je povinne zverejňovanou zmluvou podľa príslušných právnych predpisov (§ 5a zákona číslo 211/2000 Z. z., o slobodnom prístupe k informáciám a § 47a zákona číslo 40/1964 Zb. v znení neskorších predpisov (Občiansky zákonník). Zmluva nadobúda účinnosť dňom nasledujúcom po dni jej zverejnenia v Centrálnom registri zmlúv.
	2. V prípade ak ešte nedošlo k plneniu na základe Zmluvy, a výsledok kontroly Verejného obstarávania alebo výsledok administratívnej finančnej kontroly Verejného obstarávania zo strany Sprostredkovateľského orgánu (kontrolného orgánu Objednávateľa) neumožňuje financovanie výdavkov vzniknutých z tohto Verejného obstarávania, teda financovanie plnení podľa Zmluvy, je Objednávateľ oprávnený od Zmluvy odstúpiť.
	3. Zmluvu je možné meniť alebo dopĺňať iba vzostupne číslovanými písomnými dodatkami, ktoré sa po podpísaní a zverejnení stávajú jej neoddeliteľnou súčasťou.
	4. Pokiaľ by sa ktorékoľvek ustanovenie Zmluvy stalo neplatným alebo nevymožiteľným, nespôsobuje to neplatnosť alebo nevymožiteľnosť Zmluvy ako celku. V takom prípade sa Zmluvné strany dohodli, že uzatvoria dodatok k tejto Zmluve a tie ustanovenia, ktoré stratili platnosť alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ Zmluvy pri rešpektovaní nových faktov a bez ujmy pre Zmluvné strany.
	5. Ostatné právne vzťahy, výslovne Zmluvou neupravené, sa riadia príslušnými ustanoveniami Obchodného zákonníka v platnom znení, zákona o verejnom obstarávaní v platnom znení a ostatnými všeobecne záväznými platnými právnymi predpismi Slovenskej republiky.
	6. Zmluvné strany týmto vyhlasujú, že akékoľvek nezhody pri realizácii Zmluvy budú riešiť vzájomnými rokovaniami. V prípade, že sa Zmluvné strany nedohodnú, obrátia sa na miestne a vecne príslušný súd.
	7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu konania, bankového spojenia a čísla účtu ako i ďalších identifikačných údajov oznámi dotknutý účastník dohody, ktorého sa niektorá z uvedených zmien týka, písomnou formou túto skutočnosť druhému účastníkovi dohody, inak zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý účastník dohody.
	8. Požiadavka, ponuka, objednávka, elektronická letenka vrátane dokladov k letenke a výzva v zmysle Zmluvy sa doručujú elektronickou poštou. Všetky ostatné dokumenty sa doručujú v písomnej listinnej podobe prostredníctvom pošty, iného doručovateľa, osobne na adresu sídla Objednávateľa uvedenú v záhlaví Zmluvy, pokiaľ nebola Dodávateľovi písomne oznámená zmena sídla, resp. iná adresa na doručovanie písomností a na adresu sídla Dodávateľa uvedenú v Obchodnom registri, resp. oznámenú Dodávateľom (v prípade, ak ešte nedošlo k zápisu zmeny do Obchodného registra). V prípade, že nedošlo k prevzatiu písomnosti, písomnosť nie je možné doručiť, pretože bola odmietnutá, alebo jej doručenie bolo inak zmarené konaním alebo opomenutím Zmluvnej strany sa tieto dohodli, že písomnosť sa považuje za doručenú dňom odmietnutia alebo zmarenia jej prijatia alebo dňom, kedy bude písomnosť vrátená druhej zo Zmluvných strán ako nedoručiteľná.
	9. Zmluva sa vyhotovuje v 4 rovnopisoch, z ktorých dva dostane Dodávateľ a dva Objednávateľ.
	10. Neoddeliteľnou súčasťou rámcovej dohody sú jej nasledovné prílohy:

Príloha č. 1: Špecifikácia ceny

Príloha č. 2: Výpis z Obchodného registra/Živnostenského registra Slovenskej republiky alebo iného

 obdobného profesijného registra

Príloha č. 3: Zoznam subdodávateľov

Príloha č. 4: Opis predmetu zákazky.

* 1. Zmluvné strany vyhlasujú, že si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom potvrdzujú skutočnosť, že ju neuzavreli v tiesni, pod nátlakom ani za nápadne nevýhodných okolností.

V Bratislave dňa ............................................. V ................ dňa

.....................…................................................. .................................................

**Slovenská inovačná a energetická agentúra ..............................................**

JUDr. Svetlana Gavorová .................................................

generálna riaditeľka .................................................